alexandrainst/scandi-wiki huggingface dataset:
Olga I. Zajtseva

Olga Zajtseva () er ein russisk friidrettsutøvar som er spesialist på 400 og 200 m. banelaup. Saman med resten av det russiske laget sette ho verdsrekord på 400-meter stafett i Glasgow i 2006. I EM i friidrett i 2006 vann ho bronse på 400 m. individuelt, og gull med det russiske laget på stafetten. 

Den personlege rekorden hennar på 400 m. er 49,49 sekundar frå 2006.

Bakgrunnsstoff 
 Utøvarinformasjon frå EAA 

Russiske friidrettsutøvarar
Ш

Den kyrilliske bokstaven Ш (liten bokstav ш) er den 26. bokstaven i det russiske alfabetet. Han uttrykkjer ein hvisslelyd, som om lag tilsvarar den latinske bokstavkombinasjonen sj, uttala med tunga lågt i munnen.
Щ

Den kyrilliske bokstaven Щ (liten bokstav щ) er den 27. bokstaven i det russiske alfabetet. Han uttrykkjer ein hvisslelyd, som er svært lik Ш, men med tunga høgt i munnen. Det næraste ein kjem med latinske bokstavar er bokstavkombinasjonen sj, men med tunga høgare i munnen.
Ю

Den kyrilliske bokstaven Ю (liten bokstav ю) er den 32. og nest siste bokstaven i det russiske alfabetet. Det finst ingen tilsvarande bokstav i det latinske alfabetet. Ю tilsvarar (som regel) bokstavkombiasjonen jo i det latinske alfabetet. Når Ю står fyrst i eit ord får den j-forslag og vert uttala som den latinske bokstavkombinasjonen jo, ellers vert han uttala eom o.
Ь

Den kyrilliske bokstaven Ь (liten bokstav ь) er den 30. bokstaven i det russiske alfabetet. Det finst ingen tilsvarande bokstav i det latinske alfabetet. Ь har ingen eigen lyd, men viser at konsonanten frammom Ь skal ha mjuk uttale.
Ъ

Den kyrilliske bokstaven Ъ (liten bokstav ъ) er den 28. bokstaven i det russiske alfabetet. Det finst ingen tilsvarande bokstav i det latinske alfabetet. Ъ har ingen eigen lyd, men viser at konsonanten frammom Ъ skal ha hard uttale. Før revolusjonen i 1917 var Ъ vanleg i russisk rettskriving, men i moderne russisk er han meir sjeldan.

en:Yer#Original use
Jonas Øglænd

Jonas Øglænd A/S, på Sandnes, var gjennom heile 1900-talet den leiande sykkel-, motorsykkel- og moped-produsent i Noreg. Øglænd er mellom anna kjent kjend for sykkelmerket DBS og motorsykkel- og moped-merket Tempo.

Firmaet vart stifta i 1868, av Jonas Christian Øglænd, som ein «assortert «landhandel». 

Selskapet som er knytt til syklar vart grunnlagt av Jonas Øglænd i 1892 i Sandnes, under namnet Øglænd Cyklelager. I starten var det ein agent for den tyske produsenten Hengstberg, seinare òg for merket The World frå USA. Øglænd monterte sjølv syklane. Andre merke som Øglænd òg monterte var Fram og Viking. I 1906 opna Øglænd ein sykkelfabrikk i Langgata 6 i Sandnes, der selskapet produserte eigne syklar. I 1932 registrerte  Øglænd  varemerket DBS - Den beste sykkel. Merkenamnet Den Beste Sykkel (DBS) kom til etter ein namnekonkurranse der ein 12 år gammal gut kom med vinnarforslaget. I åra etter voks DBS, og i 1949 eksporterte dei sin første sykkel.

Jonas Øglænd starta motorsykkelproduksjon sist på 30-talet, noko dei heldt fram med i etterkrigstida. Dei selde både motorsyklar og mopedar under varemerket Tempo. Motorane kjøpte dei frå Fichtel & Sachs i Tyskland.

I 1989 vart firmaet kjøpt av Varner-gruppa, som selde sykkeldelen av firmaet til den svenske sykkelprodusenten Monark, ein del av Cycleurope-konsernet. Sykkelproduksjonen i Sandnes er no nedlagt.

Kjelder
  Short Øglænd history.  Øglænd bicycle factory 1949, www.mo-ped.se.

Tidlegare norske føretak
Næringsliv i Sandnes
Skipingar i 1868
Norske sykkelfabrikantar
Tidlegare norske mopedprodusentar
Tidlegare norske sykkelprodusentar
Tempo

Tempo er òg eit motorsykkelmerke. Sjå Tempo motorsyklar. 
Tempo er i musikalsk terminologi eit uttrykk for snøggleiken til ein takt eller ein rytme. Sjølve ordet tempo er italiensk for tid. Tempoet i eit musikkstykke vert markert i starten av stykket. I moderne musikk nyttar ein eininga BPM, som står for «beats per minute» eller på norsk taktslag pr. minutt. Det tyder at ein spesifiserer lengda av eit taktslag og deretter kor mange av desse som skal spelast per minutt. Denne matematiske utrekninga av tempo vart populær i løpet av 1800-talet, då dei første metronomane vart laga. Desse var riktignok høgst upålitelege.

 Italienske tempomarkeringar 

 Vanlege tempomarkeringar 

Dei vanlegaste tempomarkeringane på italiensk er:

 Grave - særs langsamt og høgtidleg
 Largo - langsamt og breitt 
 Adagio - langsamt
 Lento - langsamt
 Andante - i gåande fart
 Moderato - moderat, passeleg - verken hurtig eller langsamt
 Allegretto - «litt allegro», moderat hurtig
 Allegro - hurtig
 Presto - særs hurtig
 Prestissimo - så hurtig som mogeleg

 Graderingar 

 non troppo - ikkje for mykje; til dømes Allegro non troppo (eller Allegro ma non troppo) som tyder «Hurtig, men ikkje for hurtig».
 molto - veldig, som i Allegro molto poco - litt, som i Poco Adagio piu - meir, som i Piu Allegro meno - mindre, som i Meno Presto Ulike suffiksar frå italiensk vert brukt, i tillegg til Allegretto; Andantino, Larghetto, Adagietto, Larghissimo, Prestissimo.

 Uttrykk som markerer endring av tempoet (agogikk) 

 Accelerando - gradvis hurtigare (fork.: accel.)
 Meno Mosso - mindre rørsle eller langsamare 
 Più Mosso - meir rørsle eller hurtigare
 Rallentando - gradvis langsamare (fork.: rall.)
 Ritardando - gradvis langsamare (fork.: rit.)

 Tempomarkeringar på andre språk 

 Franske tempomarkeringar 

 Grave - langsamt og høgtideleg
 Lent - langsamt
 Modéré - i eit moderat tempo
 Vif - livleg
 Vite - hurtig
 Très - veldig, som i Très vif 
 Moins - mindre, som i Moins vite Tyske tempomarkeringar 

 Langsam - langsamt
 Mäßig - moderat
 Lebhaft - livleg
 Rasch - fort
 Schnell - hurtig

 Tempomarkeringar på engelsk 

Engelske indikasjonar, til dømes quickly (fort), har òg vorte brukt, av Benjamin Britten, av mange andre. I jazz og pop kan indikasjonar (som markerer tempo og stil) lik desse førekome;
 Fast - hurtig
 Laid back - avslappa
 Ballad - ballade
 Medium - moderat
 Medium-up - moderat til hurtig

 Kjelder 

 Denne artikkelen bygger på «Tempo» frå , den 26. april 2010.'' 

Rytme
Italienske ord og uttrykk
Musikkterminologi
Tidlegare norske båtmotorfabrikkar

Norske båtmotorfabrikkar er ei liste over tidlegare båtmotorfabrikkar i Noreg. Fram til tidleg på 70-talet var det mange mange små båtmotorprodusentar langs norskekysten. Mange av desse er i dag heilt eller delvis gøymde og få opplysningar er tilgjengelege. 

 Andersen mekaniske verksted, Tromsø (Børr, Midnatsol)
 Bergens mekaniske verksted, Bergen (B.M.V)
 Bentsen & Sjøholt, Tennfjord (B.S.)
 Blokkens skibsverft & Mek. Verksted, Blokken (Blokken)
 Brødrene Brunvoll Motorfabrik, Molde (Brunvoll) 
 Brødrene Klemsdal, Sarpsborg (BK-Diesel)
 Bønes verft og mekaniske verksted, Bønes (Bønes)
 Damsgård motorfabrikk: sjå Sabb Motor 
 De Forenede motorfabrikker, Bergen
 Edvard Christensen & sønner, Brevik (ECS)
 Engelsviken Slipp (Viking)
 Isodor Nielsen mekaniske verksted, Trondheim (Dan)
 Ferdinand Dahl motorfabrik, Nolde (Dahl)
 Folkvord & Jensen, Stavanger (Concord)
 Færd
 Favorit
 Fredrikstad motorfabrik, Fredrikstad (FM)
 Frigg
 Gideon motorfabrikk, Helgøya 
 Glimt motorfabrikk, Kristiansund (Glimt)
 Grenaa havns motorfabrik, Kristiansund (Grenaa)
 Grov mekaniske verksted, Grovfjord (Grov)
 Halås motorverksted, Kristiansund (Delvin)
 Hamnvik mekaniske verksted, Ibestad (Eide)
 Heggens motorfabrik, Kristiansund (Møringen)
 Hjelseth motorfabrikk, Ålesund
 Jens Torgersen mek. verksted, Stavanger (Ruøy)
 Kabelvåg mekaniske verksted, Kabelvåg (Røed)
 Ludolf Olsen mekaniske verksted, Bodø
 Mandals motorfabrikk, Mandal (Marna)
 Motorfabrikken Fix, Harstad (Fix)
 Motorfabrikken Heimdal, Molde (Heimdal)
 Nabbetorp mekaniske værksted (Sterk, Trim)
 Nils N. Finnøy, Finnøya i Ålesund i Møre og Romsdal (Finnaøy)
 Nogva Motorfabrikk, Søvik
 Ormset motorverksted & metalstøperi, Aure (O. M.)
 Motoren Rapp, Oslo (Rap)
 Real motorfabrik (Real)
 Sabb motor (tidlegare Damsgård Motorfabrikk), Laksevåg ved Bergen (Sabb). 
 Sleipner motorfabrikk, Sarpsborg
 Vestsmølens slip og motorverksted, Smøla (Vestsmøl)
 Sterkodder mekaniske verksted, Kristiansund ( 	Stærkodder)
 Stokmarknes mekaniske verksted, Stokmarknes (Bjørn)
 Tromsø motorverksted, Tromsø (Trums)
 Tromsø skipsverft, Tromsø (Trollhætta)
 Wichmann motorfabrikk, Rubbestadneset, Bergen
 Østfold motorverksted (Smart)
 Øveraasens motorfabrikk & mek. verksted (Trygg)
 Årthun mek. berksted, Sandnessjøen (Årthun)

Båtmotorar
Tidlegare norske båtmotorfabrikkar
Norsk industrihistorie
1930-åra

1930-åra var eit tiår på 1900-talet. Det er knytt til den store depresjonen, ei økonomisk krise som råka fleire land og medførte at det internasjonale finanssystemet braut saman. Franklin D. Roosevelt blei vald til amerikansk president i 1933, og innførte ei rekkje økonomiske og sosiale program kjende som New Deal som respons på krisa. I andre land kom autoritære leiarar til makta, som Adolf Hitler i Tyskland. Han rusta opp landet militært og stod for ei rad anneksjonar og åtak på naboterritorium, der det siste av desse, åtaket på Polen 1. september 1939, førte til utbrotet av andre verdskrigen.

Hendingar i utlandet 
Krigar
 Den kinesiske borgarkrigen heldt fram
 Leticiakrigen mellom Colombia og Peru frå 1933 til 1934
 Den andre krigen mellom Italia og Etiopia frå 1933 til 1939
 Krigen mellom Saudi–Arabia og Jemen i 1934
 Chacokrigen mellom Bolivia og Paraguay i 1935
 Den spanske borgarkrigen frå 1936 til 1939
 Den andre kinesisk-japanske krigen braut ut i 1937 og varte til 1945 som del av andre verdskrigen
 Andre verdskrigen braut ut i 1939

Hendingar i Noreg 

1935 - Den fyrste langvarige arbeidarpartiregjeringa kom til makta med Johan Nygaardsvold som statsminister
1937 - Den norske kongefamilien auka med dei fyrste barna fødde i Noreg - prinsesse Ragnhild i 1930, prinsesse Astrid i 1932 og tronarvingen prins Harald i 1937. Dronning Maud døydde i 1938.

Viktige personar 
 Léon Blum
 Neville Chamberlain
 Francisco Franco
 Paul von Hindenburg
 Adolf Hitler 
 Benito Mussolini
 Franklin D. Roosevelt 
 Josef Stalin

Galleri

 
Tiår
1910-åra

1910-talet er tiåret som byrja 1. januar 1910 og enda 31. desember 1919. Det var det andre tiåret av 1900-talet. 1910-åra var prega av den første verdskrigen, som varte frå 1914 til 1918. Fleire land gjekk gjennom store omveltingar, som Den meksikanske revolusjonen i 1910, Xinhairevolusjonen i Kina (1911-1912), Februar- og Oktoberrevolusjonen i Russland (1917) og Novemberrevolusjonen i Tyskland (1918).

Viktige hendingar 
 Oktober 1911: Xinhairevolusjonen som førte til avsettinga av den kinesiske keisaren og at landet blei republikk.
 1912: Atlanterhavsdamparen «Titanic» råka eit isfjell og sokk 15. april. 1 522 av dei 2 227 passagerarna døydde.
 1912: Europeisk kolonisering av Nord-Afrika. Frankrike og Spanien delte Marokko i to protektorat, Fransk Marokko og Spansk Marokko. Italia tok over Libya frå Osmanarriket.
 1912-1913: Dei to Balkankrigane, som til ei viss grad kan reknast som forløparar til første verdskrigen.
 1. august 1914-11. november 1918: Første verdskrigen.
 Mars 1917: Februarrevolusjonen i Russland.
 November 1917: Oktoberrevolusjonen i Russland.
 1917: Finland erklærte sjølvstende frå Russland.
 Oktober/november 1918: Den tyske novemberrevolusjonen førte til at keisar Vilhelm II av Tyskland abdiserte.
 28. juni 1919: Versaillesfreden blei underskriven.
 August 1919: Grunnlegginga av den tyske Weimarrepublikken.

Kjelder 

 Denne artikkelen bygger på «1910-talet» frå , den 23. mai 2011. 

 
Tiår
Wichmann motorfabrikk

Wichmann Motorfabrikk var ei verksemd på Rubbestadneset på Bømlo der det vart produsert båtmotorar. Fabrikken vart seinare kjøpte opp av det finske selskapet Wärtsilä. 
Fabrikken ligg framleis på Rubbestadneset, og produserer no propellar, gir og framdriftssystem, under namnet Wärtsilä Norway AS.

Skipingar i 1903
Spreiing

Spreiing er ein fysisk prosess der banen til eit objekt eller ei stråle blir endra gjennom ei vekselvirking med eitt eller fleire andre objekt. Lys, lyd og partiklar i fart er døme på noko som kan spreiast. Ei rekke ting kan føra til spreiing, til dømes andre partiklar, bobler, dropar, celler i organismar eller ulik tettleik i mediumet objektet eller stråla går gjennom.

Fenomenet oppstår når ein avgrensa strålebunt går gjennom eit stoff slik at strålinga oppstår i andre retningar samstundes som intensiteten av den opphavlege strålen minkar. 

Fysikk
 
Atomfysikk
Kjernefysikk
Partikkelfysikk
Radarteori
Spreiing og absorpsjon
Craig C. Mello

Craig C. Mello () er ein amerikansk lækjar og biolog. 

Mello fekk Nobelprisen i medisin 2006 for oppdaginga av RNA-interferens. Prisen blei delt med Andrew Z. Fire.

Kjelde 
 Nobelprize.org

Mello Craig C.
USA-amerikanske biologar
Nobelprisvinnarar frå USA
Folk frå Massachusetts
USA-amerikanske legar
Andrew Z. Fire

Andrew Fire () er ein amerikans lækjar frå Palo Alto i California. Fire fekk Nobelprisen i medisin 2006 for oppdaginga av RNA-interferens. Prisen blei delt med Craig C. Mello.

Kjelde 
 Nobelprize.org

Nobelprisen i medisin
Jødiske nobelprisvinnarar
Nobelprisvinnarar frå USA
Folk frå California
USA-amerikanske legar
USA-amerikanske biologar
RNA-interferens

RNA-interferens (RNAi) er ein metode innanfor molekylærbiologisk forsking.

RNA
RNA-interferens
Genuttrykk
Molekylærgenetikk
Gassplattform

Ei gassplattform er ei plattform med utstyr for å utvinna hovudsakleg naturgass frå gassfelt offshore.

Sjå òg 
 Oljeplattform

Petroleumsverksemd
Apostrofe

Sjå òg apostrof

Apostrofe er eit verkemiddel innan dikting og retorikk som vert nytta om henvendingar til ein fråverande eller daud person som om vedkomande var til stades, eller om noko abstrakt som om det var levande.

Kjelder 
 Janss og Refsum. 2003. Lyrikkens liv. Universitetsforlaget.
 Nynorskordboka

Retorikk
Diktarkunst
Språklege verkemiddel
Skodespelarteknikk
Strofe

Strofe vert i lyrikken brukt om ei samling av vers som vert knytt ilag. Ofte grupperar strofene seg i like eller tilnærma like mønster gjennom heile diktet. Om strofene vert gruppert systematisk og regelmessig slik, kallar vi diktet strofisk. Strofe vert også nytta nokså fritt om avsnitt eller om enkelte delar av dikt som er tilnærma like seg i mellom. 

Døme på strofer:

"Ord over grind" av Haldis Moren Vesaas

Du går fram til mi inste grind,
og eg går og fram til di.
Innanfor den er kvar av oss einsam,
og det skal vi alltid bli.

Aldri trenge seg lenger fram,
var lova som galdt oss to.
anten vi møttest tidt eller sjeldan
var møtet tillit og ro.

Står du der ikkje ein dag eg kjem
fell det meg lett å snu
når eg har stått litt og sett mot huset
og tenkt på at der bur du.

Utsnittet av dette diktet består av 3 strofer, og kvar av desse består så av 4 vers.

Dikt
Strofe
Ellipsoide

Ein ellipsoide er ein tredimensjonal lekam, med tre ulike diametrar. Han kan sjåast på som den tredimensjonale utgåva av ein ellipse.

Ei gjennomskjæring av ein ellipsoide vil alltid gje ein ellipse. Om to av ellipsens diametrar er like store kan ein tenkje seg at ellipsoiden er danna ved å la ein ellipse rotere rundt ein akse. Dette kallast ein rotasjonsellipsoide eller sfæroide. Han er flatklemt eller forlenga, etter som om rotasjonen er gjort rundt den vesle eller store aksen på ellipsen. Jorda og andre himmellekamar har forma til flatklemte sfæroidar. 

Likninga for ein standard ellipsoide i kartesiske koordinatar er 

der a og b er radien langs x- og y-aksane og c er polarradien langs z-aksen.

Volum

Volumet til ein ellipsoide er gjeven av formelen 

Merk at likninga vert redusert til volumet for ei kule om dei tre radiane er like. 

Voluma til den største innskrivne og minste omskrivne boksen er høvesvis:
  og  .

Bakgrunnsstoff 

Geometriske former
Flater
Andregradsflater
Lars-Ante Kuhmunen

Lars-Ante Kuhmunen () er ein samisk musikar og joikar frå Rensjön i Kiruna. Han vann Samisk Grand Prix i 2000 og Folkelarm-prisen for årets nykomar i 2006.

Samiske musikarar
Nordsamar
Vers

Vers i lyrikken er ei linje i eit dikt. Dette er grunneininga i ei strofe. Desse versa grupperar seg ofte i nokså like mønster gjennom diktet. Versa kan anten vere frie vers eller vers som er bunden av ein eller annan slags metrikk.

litteratur
Chrysler Building

Chrysler Building er ein skyskrapar i New York by. Den 319 meteren høge bygningen stod ferdig i 1930, og var den høgaste bygningen i verda i nesten eitt år, inntil Empire State Building nokre kvartal lenger vest på Manhattan stod ferdig i 1931.

Chrysler Building vart designa av William van Alen for den amerikanske bilprodusenten Chrysler. Bygningen er eit av dei fremste eksempla på Art Deco-stilen, og blir av mange sett på som den vakraste bygningen i New York. Med sin karakteristiske skinande topp i rustfritt stål, er Chrysler-bygningen òg ein av dei mest dominerande landemerka i byen. Utforminga av den dekorative toppdelen var dessutan inspirert av hjulkapslane på Chrysler-bileane på 1920-talet.

Til forskjell frå Empire State Building, er Chrysler-bygningen ikkje open for publikum.

Sjå òg 

 Verdas høgaste bygningar

Bakgrunnsstoff 

 Greatbuildings.com
 Chrysler-bygningens historie - på CBS Forum
 Structurae: Chrysler Building
 Bilete av Chrysler Building 

Byggverk i New York City
Skyskraparar i New York
National Historic Landmark i New York
Bø

Bø kan vise til


Etymologi 
Bø kjem av gammalnorsk bœr, genitiv; bœjar eller bjár, fleirtal; bœir. Ordet tyder gard og kjem òg i forma by i tydinga busett område.

Stader 
Det er omtrent 1 200 stader i Noreg som heiter Bø ell. By.

Kommunar 
 Bø kommune i Nordland
 Bø kommune i Telemark

Tettstader 
 Bø i Telemark
 Bø i Vesterålen

Gardar 
 Bø – ein gard i Drangedal kommune i Telemark
 Bø, ein gard på Radøy kommune i Hordaland
 ein bø – jorde eller innmark, bø er òg eit gamalt namn for bondegard

Andre tydingar 
 Bø – eit ord ein seier når ein vil skremme nokon

Kjelde 
 Bottolv Helleland om stadnamn 

Tobokstavsord
Sabb motor

Damsgård Motorfabrikk vart stifta den 30. april 1925, av brørne Håkon og Alf Søyland, saman med Harald Svendsen. Frå starten og fram til 1929 heldt dei til i ei sjøbu i Damsgårdsveien, i Laksevåg ved Bergen.

Historie 
Den fyrste motoren, modell A, var ein 3 hk oppfyringsmotor, mynta på små fiskebåtar. Dette motoren synte seg  vera driftssikker og vart produsert heilt fram til 1962. Den neste motoren kom på marknaden i 1927 og var ein 5-7 hk glødehovudmotor. Han hadde underdimensjonert veivaksel, noko som førte til ein rekkje havari og reklamasjonssaker. Det kom difor ei forbetra utgåve, som vart kalla type C 5-9 hk , som òg var i produksjon i 38 år. Motorane vart marknadsførte under merkenamnet Sabb. I 1936 vart det innført ein ny motor, type B, på 4-5 hk. På 1940-tallet kom to totakts dieselmotorar på markedet, type E og F, med effekt på 4 respektivt 5 hk. Men berre nokre få av desse vart produserte før Sabb gjekk attende til glødehodemotorar.

Fyrst på 1950-tallet kom Sabb type D, på 6-12 hk, som var i produksjon til midt på 60-talet. I 1955 kom ein firetakts dieselmotor, type G, på markedet. Han ytte 8 hk ved 1500 rpm. Seinare vart turtallet auka til 1800 rpm og effekten auka til 10 hk. Det vart produsert rundt 70.000 av denne typen fram til 2000-tallet. Ein tosylindra versjonen, kalla 2G, på 16-22 hk vart òg populær. To litt mindre firetakts dieselmotorar, type H og 2H, som kom på 1970-tallet hadde ein effekt på 6-8 respektivt 18 hk. Den siste og største motoren frå Sabb var type 2J. Han hadde direkteinsprøyting og ytte 30 hk. 

I 1971 vart føretaket gjort om til aksjeselskap og fekk namnet Sabb Motor AS.

Bakgrunnsstoff 
 Heimesida til Sabb Motor AS
 A Tribute To The Legendary SABB Marine Diesel Engine
Sverre Anker Ousdal

Sverre Anker Ousdal () er ein norsk skodespelar. Han er ein markant filmskodespelar med ei rekke hovudroller i norsk og svensk film.

Han debuterte i 1965 på Den Nationale Scene. Ousdal var ved Oslo Nye Teater 1967-1970, og ved Nationaltheatret frå 1970.

Ousdal hadde store roller i TV-seriene Grenseland (1980), The Last Place on Earth (1985), Blodsbånd (1998).

Utmerkingar 

Ousdal har vunne Amandaprisen i klassen beste mannlege hovudrolle to gonger. Fyrste gongen i 1990 for hovudrolla i Fjernsynsteatrets Kreditorer, andre gongen i 1998 for hovudrolla i Blodsbånd.

I 2009 vann han òg Amandaprisen sin heiderspris saman med Helge Jordal og Kjersti Holmen.

Ousdal blei i 1997 utnemnd til riddar av 1.klasse av St. Olavs orden for sin innsats i norsk scenekunst.

Norske skodespelarar
St. Olavs Orden
Vinnarar av Amandaprisen
Folk frå Flekkefjord
Regjeringa Lyng

Regjeringa Lyng var ei koalisjonsregjering med dei politiske partia Høgre, Kristeleg Folkeparti, Senterpartiet og Venstre. Regjeringa kom til makta etter at regjeringa Gerhardsen III den 28. august 1963 måtte gå av på grunn av mistillitsframlegg. Mistillita frå Stortinget kom på grunn av Kings Bay-ulukka.  John Lyng si regjering måtte gå av etter kort tid, då partia på venstresida reiste mistillitsframlegg i samband med regjeringserklæringa. Regjeringa gjekk av 25. september 1963.

Sjå òg 
 Norske regjeringar
 Stortingsvalet 1961

Kjelder 
 Regjeringa Lyng hos Regjeringen.no, vitja 15. januar 2010

 
Lyng
Knut Arild Hareide

Knut Arild Hareide () er ein tidlegare politikar, og leiar for KrF frå 2011 til 2019. Hareide gjekk av som partileiar i 2019 etter at KrF valde å gå inn i regjering med Høgre, Venstre og Framstegspartiet, det sistnemnde partiet ville ikkje Hareide ha i koalisjonen. Sidan 1. januar 2022 har han vore sjøfartsdirektør i Sjøfartsdirektoratet.

Bakgrunn 
Hareide vaks opp på Rubbestadneset. Han var statsråd og sjef for Miljøverndepartementet (Miljøvernminister) frå 18. juni 2004 til regjeringa Bondevik II gjekk av hausten 2005. Frå 24. januar 2020 var han samferdselsminister for regjeringa Solberg. 

Hareide er utdanna siviløkonom frå Norges Handelshøyskole (NHH) og har sosiologi grunnfag frå Universitetet i Bergen. Han har vore politisk rådgjevar i Kyrkje- utdannings- og forskingsdepartementet i Regjeringa Bondevik I, statssekretær i Finansdepartementet i den andre Bondevikregjeringa; og er 2. nestleiar i KrF frå 2003.

Då Hareide tiltredde stillinga som miljøvernminister 18. juni 2004, berre 31 år gammal, vart han den yngste ministeren frå KrF nokon sinne.

I det sivile livet har Hareide vore tilsett i Schibsted-konsernet sidan 1997. I januar 2007 vart det kjent at Hareide førebels trekte seg frå politikken for å satse på ein karriere i næringslivet. Frå 2007 til hausten 2009 var han tilsett som organisasjonsdirektør i Schibsted.

Hareide blei ved stortingsvalet 2009 vald inn som representant frå Akershus. Han leia Transport- og kommunikasjonskomitéen på Stortinget.

Hareide er gift med Lisa Marie Hareide, saman har dei to born.

Kjelder

Bakgrunnsstoff 
 

Norske miljøvernministrar
Norske samferdsleministrar
Statsrådar i Regjeringa Bondevik II
Statsrådar i Regjeringa Solberg
KrF-statsrådar
Statssekretærar i Regjeringa Bondevik II
Politiske rådgjevarar frå KrF
Statssekretærar frå KrF
Leiarar for Kristeleg Folkeparti
Stortingsrepresentantar frå KrF
Stortingsrepresentantar for Hordaland
Stortingsrepresentantar for Akershus
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Lokalpolitikarar i Bømlo
KrF-politikarar i Hordaland
Folk frå Bømlo
Gimping

Gimping er ein handarbeidsmetode som går ut på å laga remser av garn og å setja desse saman. Slik kan ein mellom anna laga skjerf, sjal og grytelappar. 

Utstyret som trengst er ein gimpegaffel og ei heklenål. Gimpegaffelen er forma om lag som ein U, men er flat i botnen. Garnet skal leggast rundt pinnane og heklast saman slik at det vert danna ei bord med løkker langs sidene. Som regel består eit arbeid av meir enn ei slik remse. For å festa desse til kvarandre kan ein anten dra løkker frå ei remse gjennom løkker på ei anna eller hekla remsene saman med ein ny tråd.

Sjå òg 
 Hakking
 Hekling
 Strikking
 Nålebinding

Bakgrunnsstoff 

Handarbeid
Tekstilteknikkar
Sonja Edvardsen

Sonja Edvardsen () er ein norsk Arbeidarparti-politikar. Ho var ordførar i Eid kommune frå 2005 til 2011. Ho tok over etter Gunvald Ludvigsen som då vart stortingsrepresentant.

Edvardsen var vararepresentant til Stortinget 2009–2013.

Kjelder 

Ordførarar i Eid
Ap-ordførarar i Sogn og Fjordane
Vararepresentantar til Stortinget